เทศบัญญัติเทศบาลเมืองเพชรบุรีเทศบัญญัติเทศบาลเมืองเพชรบุรีเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตเทศบาลเมืองเพชรบุรีอำเภอเมืองเพชรบุรี จังหวัดเพชรบุรีพ.ศ. ๒๕๕๘ อาศัยอำนาจตามความในมาตรา๙ วรรคสอง แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ และมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลเมืองเพชรบุรี โดยความเห็นชอบของสภาเทศบาลเมืองเพชรบุรีและผู้ว่าราชการจังหวัดเพชรบุรีจึงตราเทศบัญญัติไว้ ดังต่อไปนี้ข้อ๑ เทศบัญญัตินี้เรียกว่า เทศบัญญัติเทศบาลเมืองเพชรบุรีเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในท้องที่เขตเทศบาลเมืองเพชรบุรีอำเภอเมืองเพชรบุรี จังหวัดเพชรบุรี พ.ศ. ๒๕๕๘ข้อ๒[๑]เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมในท้องที่ตามข้อ ๓ข้อ๓ ในเทศบัญญัตินี้บริเวณที่ ๑ หมายความว่า พื้นที่ในบริเวณดังต่อไปนี้๑.๑. ด้านตะวันออก จดเขตทางรถไฟสายใต้ฟากตะวันตกด้านใต้ จดถนนรถไฟฟากเหนือด้านตะวันตก จดถนนคีรีรัฐยาฟากตะวันออก๑.๒ ด้านเหนือ จดเขตทหารด้านตะวันออก จดถนนราชดำเนินฟากตะวันตก ถนนราชดำริห์ ฟากใต้ เขตทหารด้านใต้ จดเส้นขนานระยะ๑๐๐ เมตร กับกึ่งกลางแม่น้ำเพชรบุรีด้านตะวันตก จดแนวเขตเทศบาลเมืองเพชรบุรีทั้งนี้ ยกเว้นบริเวณการไฟฟ้าส่วนภูมิภาคสถานีจ่ายไฟฟ้าเพชรบุรีเขต ๑ ภาค ๔ สำนักงานสหกรณ์อำเภอเมืองเพชรบุรีสหกรณ์การเกษตรเมืองเพชรบุรี จำกัด และสถานีตำรวจทางหลวง ๒ กองกำกับการ ๒จังหวัดเพชรบุรี๑.๓ ด้านเหนือ จดถนนราชดำริห์ฟากใต้ด้านตะวันออก จดเส้นขนานระยะ๑๐๐ เมตร กับกึ่งกลางคลองส่งน้ำชลประทาน ๑ ซ้าย - สายใหญ่ ๓ด้านใต้ จดแนวเขตเทศบาลเมืองเพชรบุรีด้านตะวันตก จดเส้นขนานระยะ๑๐๐ เมตร กับกึ่งกลางแม่น้ำเพชรบุรีบริเวณที่ ๒ หมายความว่าพื้นที่ในบริเวณ ดังต่อไปนี้๒.๑ ด้านเหนือ จดแนวเขตเทศบาลเมืองเพชรบุรีด้านตะวันออก จดเขตทางรถไฟสายใต้ฟากตะวันตก ถนนภูมิรักษ์ ฟากตะวันตก คลองวัดเกาะ ฝั่งเหนือ และเส้นขนานระยะ ๒๐๐ เมตรกับศูนย์กลางทางรถไฟสายใต้ด้านใต้ จดถนนราชดำริห์ฟากเหนือด้านตะวันออก จดเขตทหารถนนบริพัตร ฟากตะวันออก วิทยาลัยเทคนิคเพชรบุรี ถนนบริพัตร ฟากตะวันออก ถนนประสานสุขฟากใต้และฟากตะวันออก วัดแรก วัดป้อม เส้นขนาน ระยะ ๒๐๐ เมตรกับศูนย์กลางถนนบริพัตร ถนนเพชรพลี วัดสนามพราหมณ์ วัดลาด ถนนสุรพันธ์ ฟากใต้ ถนนสาธารณะไม่ปรากฏชื่อฟากตะวันออก ถนนหน้าเรือนจำ ฟากตะวันออก เรือนจำจังหวัดเพชรบุรีถนนสาธารณะไม่ปรากฏชื่อ ฟากใต้ วัดใหญ่สุวรรณาราม ถนนพงษ์สุริยา ฟากเหนือซอยตึกเดโช ฟากตะวันตก เขตทางรถไฟสายใต้ ฟากเหนือทั้งนี้ ยกเว้นบริเวณวัดกำแพงแลง และวัดเพชรพลี๒.๒ ด้านเหนือ จดเขาวังด้านตะวันออก จดวัดพุทธไสยาสน์(วัดพระนอน) และถนนคีรีรัฐยา ฟากตะวันตกด้านใต้ จดวัดคงคารามวรวิหารแนวเขตเทศบาลเมืองเพชรบุรีด้านตะวันตก จดวัดช้างและโรงเรียนพรหมานุสรณ์ จังหวัดเพชรบุรี๒.๓ ด้านเหนือ จดวัดคงคารามวรวิหารโรงเรียนคงคาราม ถนนราชดำเนิน ฟากตะวันตก วัดยางด้านตะวันออก จดเส้นขนานระยะ๒๐๐ เมตร กับศูนย์กลางถนนราชดำเนิน ถนนท่าสงฆ์ ฟากใต้ แม่น้ำเพชรบุรี ฝั่งตะวันตกด้านใต้ จดวัดอัมพวันปิยารามและเขตทหารด้านตะวันตก จดแนวเขตเทศบาลเมืองเพชรบุรีทั้งนี้ ยกเว้นบริเวณการไฟฟ้าส่วนภูมิภาคสำนักงานการไฟฟ้าเขต ๑ ภาคใต้บริเวณที่ ๓ หมายความว่าพื้นที่ในบริเวณ ดังต่อไปนี้๓.๑ ด้านเหนือ จดถนนรถไฟฟากใต้ด้านตะวันออก จดซอยตึกเดโชฟากตะวันตก วัดใหญ่สุวรรณาราม ถนนสาธารณะไม่ปรากฏชื่อฟากเหนือ วัดอุทัยโพธาราม ถนนสาธารณะไม่ปรากฏชื่อ ฟากตะวันตก โรงฆ่าสัตว์เทศบาลสถานธนานุบาลเทศบาลเมืองเพชรบุรี ๒ ถนนสุรพันธ์ ฟากเหนือ ถนนบริพัตร ฟากตะวันตกวัดลาด วัดสนามพราหมณ์ วัดชีว์ประเสริฐ ถนนเพชรพลี ฟากใต้ เส้นขนานระยะ ๒๐๐ เมตรกับศูนย์กลางถนนบริพัตร วัดป้อม และคลองวัดเกาะ ฝั่งใต้ ถนนประสานสุข ฟากตะวันตกด้านใต้ จดถนนประสานสุขฟากเหนือ ถนนบริพัตร ฟากตะวันออก คลองวัดเกาะ ฝั่งเหนือ วัดเกาะ ถนนท่าสงฆ์ฟากเหนือ เส้นขนานระยะ ๒๐๐ เมตร กับศูนย์กลาง ถนนราชดำเนิน วัดยาง ถนนราชดำเนินฟากตะวันออกด้านตะวันตก จดถนนบันไดอิฐฟากเหนือ ถนนคีรีรัฐยา ฟากตะวันออก สวนสาธารณะเทศบาลเมืองเพชรบุรี ศาลหลักเมืองจังหวัดเพชรบุรี โรงเรียนเบญจมเทพอุทิศจังหวัดเพชรบุรีโรงพยาบาลพระจอมเกล้าเพชรบุรี และเส้นตั้งฉากกับถนนรถไฟ ฟากใต้ที่จุดซึ่งอยู่ห่างจากทางเข้า โรงพยาบาลพระจอมเกล้าเพชรบุรีบรรจบกับถนนรถไฟไปทางทิศตะวันตกเฉียงใต้ตามแนวถนนรถไฟเป็นระยะ ๑๕๐ เมตรทั้งนี้ ยกเว้นบริเวณวิทยาลัยอาชีวศึกษาเพชรบุรีที่ว่าการอำเภอเมืองเพชรบุรี สำนักงานเทศบาลเมืองเพชรบุรี ที่ทำการตำรวจภูธรจังหวัดเพชรบุรี สำนักงานสาธารณสุขจังหวัดเพชรบุรี บริษัท ไปรษณีย์ไทย จำกัดสาขาเพชรบุรี ที่ทำการทรัพย์สินส่วนพระมหากษัตริย์จังหวัดเพชรบุรี สำนักงานปศุสัตว์จังหวัดเพชรบุรีสำนักงานบำรุงทางเพชรบุรี สำนักทางหลวงที่ ๑๓ (ประจวบคีรีขันธ์) กรมทางหลวงศาลจังหวัดเพชรบุรี สถานีตำรวจภูธรอำเภอเมืองเพชรบุรี ศาลากลางจังหวัดเพชรบุรีสำนักงานที่ดินจังหวัดเพชรบุรี การไฟฟ้าส่วนภูมิภาคจังหวัดเพชรบุรีศาลาประชาคมจังหวัดเพชรบุรี เหล่ากาชาดจังหวัดเพชรบุรี จวนผู้ว่าราชการจังหวัดวัดข่อย วัดชีสระอินทร์ วัดพลับพลาชัย และโบสถ์ศรีพิมลธรรม วัดแก่นเหล็ก วัดโคกวัดกุฎีดาว โรงเรียนเทศบาล ๑ วัดแก่นเหล็กวัดมหาธาตุวรวิหาร โรงเรียนเทศบาล ๒ วัดพระทรง โรงเรียนสุวรรณรังสฤษฎ์วิทยา วัดพระทรงวัดธ่อเจริญธรรม ศูนย์วัฒนธรรมเพชรบุรี๓.๒ ด้านเหนือ จดทางหลวงแผ่นดินหมายเลข๔ (ถนนเพชรเกษม) ฟากใต้ด้านตะวันออก จดเขาวังและโรงเรียนพรหมานุสรณ์จังหวัดเพชรบุรีด้านใต้ จดโรงเรียนพรหมานุสรณ์จังหวัดเพชรบุรีด้านตะวันตก จดแนวเขตเทศบาลเมืองเพชรบุรีทั้งนี้ ยกเว้นบริเวณวัดถ้ำแก้วบริเวณที่ ๔ หมายความว่าพื้นที่ในบริเวณ ดังต่อไปนี้๔.๑. ด้านเหนือ จดคลองวัดเกาะฝั่งใต้ด้านตะวันออก จดเขตทางรถไฟสายใต้ด้านใต้ จดเขตผังเมืองรวมเมืองเพชรบุรีด้านตะวันตก จดเส้นขนานระยะ๒๐๐ เมตร กับศูนย์กลางทางรถไฟสายใต้๔.๒ พื้นที่ในเขตเทศบาลเมืองเพชรบุรี บริเวณระยะขนาน๑๐๐ เมตร กับกึ่งกลางแม่น้ำเพชรบุรี ตั้งแต่ถนนราชดำริห์ ไปทางทิศใต้ตามแนวแม่น้ำเพชรบุรีทั้งนี้ ยกเว้นบริเวณเขตทหาร และระยะขนาน ๑๕ เมตรกับริมฝั่งแม่นํ้าเพชรบุรีบริเวณที่ ๕ หมายความว่าพื้นที่ในบริเวณ ดังต่อไปนี้๕.๑. ด้านเหนือ จดถนนรถไฟฟากใต้ด้านตะวันออก จดถนนรถไฟฟากตะวันตกด้านใต้ จดเส้นตั้งฉากกับถนนรถไฟที่จุดซึ่งอยู่ห่างจากทางเข้าโรงพยาบาลพระจอมเกล้าเพชรบุรีบรรจบกับถนนรถไฟไปทางทิศตะวันตกเฉียงใต้ตามแนวถนนรถไฟ เป็นระยะ ๑๕๐ เมตรด้านตะวันตก จดโรงพยาบาลพระจอมเกล้าเพชรบุรี๕.๒ พื้นที่ในเขตเทศบาลเมืองเพชรบุรีบริเวณเขาพนมขวด สวนสาธารณะเทศบาลเมืองเพชรบุรีและศาลหลักเมืองจังหวัดเพชรบุรี๕.๓ พื้นที่ในเขตเทศบาลเมืองเพชรบุรีบริเวณริมฝั่งแม่น้ำเพชรบุรีเป็นเส้นขนานระยะ ๑๕ เมตรกับริมฝั่งแม่น้ำเพชรบุรีตั้งแต่ถนนราชดำริห์ ไปทางทิศใต้ตามแนวแม่น้ำเพชรบุรีทั้งนี้ ยกเว้นบริเวณเขตทหารทั้งนี้ พื้นที่บริเวณที่ ๑ บริเวณที่ ๒ บริเวณที่ ๓บริเวณที่ ๔ และบริเวณที่ ๕ ปรากฏตามแผนที่ท้ายเทศบัญญัตินี้ข้อ๔ ให้กำหนดพื้นที่ในเขตเทศบาลเมืองเพชรบุรีอำเภอเมืองเพชรบุรี จังหวัดเพชรบุรีภายในแนวเขตตามแผนที่ท้ายเทศบัญญัตินี้เป็นบริเวณห้ามก่อสร้างอาคารบางชนิดหรือบางประเภท ดังต่อไปนี้(ก)ภายในบริเวณที่ ๑ ตามข้อ ๓ ห้ามบุคคลใดก่อสร้างอาคาร ดังต่อไปนี้(๑)โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒)สถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓)สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่งู จระเข้ หรือสัตว์ป่า ตามกฎหมายว่าด้วยการสงวนและคุ้มครองสัตว์ป่าเพื่อการค้า(๕)สถานบริการตามกฎหมายว่าด้วยสถานบริการ(๖)อาคารอยู่อาศัยหรือประกอบพาณิชยกรรมประเภทอาคารขนาดใหญ่ที่ไม่หมายความรวมถึงอาคารพาณิชยกรรมประเภทค้าปลีกค้าส่ง(๗)โรงฆ่าสัตว์ เว้นแต่เป็นการดำเนินการโดยหน่วยงานของรัฐ(๘)ไซโลเก็บผลิตผลทางการเกษตร(๙)โรงกำจัดขยะมูลฝอย(๑๐)โรงซื้อขายหรือเก็บเศษวัสดุ(ข)ภายในบริเวณที่ ๒ ตามข้อ ๓ ห้ามบุคคลใดก่อสร้างอาคาร ดังต่อไปนี้(๑)โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒)สถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓)สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่งู จระเข้ หรือสัตว์ป่า ตามกฎหมายว่าด้วยการสงวนและคุ้มครองสัตว์ป่าเพื่อการค้า(๕)สุสานและฌาปนสถานตามกฎหมายว่าด้วยสุสานและฌาปนสถาน(๖)สถานบริการตามกฎหมายว่าด้วยสถานบริการ(๗)อาคารอยู่อาศัยหรือประกอบพาณิชยกรรมประเภทอาคารขนาดใหญ่ที่ไม่หมายความรวมถึงอาคารพาณิชยกรรมประเภทค้าปลีกค้าส่ง(๘)สถานสงเคราะห์หรือรับเลี้ยงสัตว์(๙)โรงฆ่าสัตว์ เว้นแต่เป็นการดำเนินการโดยหน่วยงานของรัฐ(๑๐)ไซโลเก็บผลิตผลทางการเกษตร(๑๑)โรงกำจัดขยะมูลฝอย(๑๒)โรงซื้อขายหรือเก็บเศษวัสดุ(ค)ภายในบริเวณที่ ๓ ตามข้อ ๓ ห้ามบุคคลใดก่อสร้างอาคาร ดังต่อไปนี้(๑)โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒)สถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง(๓)สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่งู จระเข้ หรือสัตว์ป่า ตามกฎหมายว่าด้วยการสงวนและคุ้มครองสัตว์ป่า เพื่อการค้า(๕)สุสานและฌาปนสถานตามกฎหมายว่าด้วยสุสานและฌาปนสถาน(๖)สถานสงเคราะห์หรือรับเลี้ยงสัตว์(๗)โรงฆ่าสัตว์ เว้นแต่เป็นการดำเนินการโดยหน่วยงานของรัฐ(๘)โรงกำจัดขยะมูลฝอย(๙)โรงซื้อขายหรือเก็บเศษวัสดุในบริเวณหมายเลข๓ การประกอบเพื่อกิจการใด ๆ ให้มีความสูงของอาคารได้ไม่เกิน ๑๒ เมตร(ง)ภายในบริเวณที่ ๔ ตามข้อ ๓ ห้ามบุคคลใดก่อสร้างอาคาร ดังต่อไปนี้(๑)โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒)สถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓)สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔)โรงแรมตามกฎหมายว่าด้วยโรงแรม(๕)สถานบริการตามกฎหมายว่าด้วยสถานบริการ(๖)อาคารอยู่อาศัยหรือประกอบพาณิชยกรรมประเภทอาคารขนาดใหญ่ที่ไม่หมายความรวมถึงอาคารพาณิชยกรรมประเภทค้าปลีกค้าส่ง(๗)ห้องแถวหรือตึกแถว(๘)อาคารชุดตามกฎหมายว่าด้วยอาคารชุด(๙)หอพักตามกฎหมายว่าด้วยหอพักข้อห้ามการใช้ประโยชน์อาคารตาม(๖) (๗) (๘) และ (๙) มิให้ใช้บังคับแก่การดำเนินการของการเคหะแห่งชาติ(จ)ภายในบริเวณที่ ๕ ห้ามบุคคลใดก่อสร้างอาคาร ดังต่อไปนี้(๑)โรงงานบำบัดน้ำเสียรวมของชุมชน(๒)อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๓)สถานบริการตามกฎหมายว่าด้วยสถานบริการ(๔)อาคารอยู่อาศัยหรือประกอบพาณิชยกรรมประเภทอาคารขนาดใหญ่ที่ไม่หมายความรวมถึงอาคารพาณิชยกรรมประเภทค้าปลีกค้าส่ง(๕)ห้องแถวหรือตึกแถว(๖)อาคารชุดตามกฎหมายว่าด้วยอาคารชุด(๗)หอพักตามกฎหมายว่าด้วยหอพัก(๘)โรงกำจัดขยะมูลฝอยข้อ๕ ภายในบริเวณพื้นที่ที่กำหนดตามข้อ๔ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ๖อาคารที่มีอยู่แล้วในพื้นที่ที่กำหนดตามข้อ ๔ ก่อนหรือในวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ๗อาคารที่ได้รับใบอนุญาตหรือใบรับแจ้งการก่อสร้าง ดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ๘ให้นายกเทศมนตรีเมืองเพชรบุรีรักษาการตามเทศบัญญัตินี้ประกาศ ณ วันที่ ๓๐กันยายน พ.ศ. ๒๕๕๘ยุทธ อังกินันทน์นายกเทศมนตรีเมืองเพชรบุรี[เอกสารแนบท้าย]๑.แผนที่ท้ายเทศบัญญัติเทศบาลเมืองเพชรบุรี เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในท้องที่เขตเทศบาลเมืองเพชรบุรีอำเภอเมืองเพชรบุรี จังหวัดเพชรบุรี พ.ศ. ๒๕๕๘๒.บัญชีท้ายเทศบัญญัติเทศบาลเมืองเพชรบุรี พ.ศ. ๒๕๕๘(ดูข้อมูลจากภาพกฎหมาย)กัญฑรัตน์/ปริยานุช/จัดทำ๑๘ มกราคม ๒๕๕๙นุสรา/ตรวจ๒๙ เมษายน ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๒ ง/หน้า ๑๔/๑๕ มกราคม ๒๕๕๙